cyanic-selkie/wikianc huggingface dataset:
Torpedobåt
Nøytralitetsvakt – 1914-1918
Torpedobåtene eskorterte skip i leden og var følgeskip for konvoier inn og ut av norsk farvann. Torpedobåtene måtte også opptre som væpnet makt om nøytraliteten ble krenket og desarmere eller sprenge miner som ble observert i norsk farvann. Torpedobåtene deltok også i redningstjeneste når skip var torpedert eller minesprengt eller var i havsnød av andre grunner.
Vakttjenesten var krevende og slitsom. Bekvemmelighetene ombord var begrenset og komforten minimal. Båtene var trange, ventilasjonen dårlig og kulden var påtrengende vinterstid.
Mellomkrigstid
Tretten av de eldste torpedobåtene ble utrangert i 1920, mens tre større torpedobåter ble tilført i årene 1919, 1920 og 1921. Disse torpedobåtene, («Trygg», «Snøgg», «Stegg»), hadde et deplasement på 260 tonn. Ikke bare størrelsen, men også skrogformen skilte de nye båtene fra de eldre, delvis utrangerte. Dampkjelene var oljefyrte og toppfarten var 25 knop. Båtene deltok i fiskerioppsyn i mellomkrigstiden.
Nøytralitetsvakt 1939-1940
I første fase av andre verdenskrig, 1939 og 1940, etablerte Norge på nytt nøytralitetsvakt og torpedobåtene gikk igjen inn i denne tjenesten. I tillegg til de tre nyeste fartøyene, ble 14 av de gamle torpedobåtene utrustet. 9 av de eldste fartøyene ble brukt som vaktfartøyer. De hadde ikke torpedoer lenger, men enkelte av dem var utstyrt for minesveiping. Den eldste båten som deltok hadde navnet «Kjell» og var en båt av «2. klasse», en såkalt «sigar», bygd i 1912.
Til tross for mange nøytralitetskrenkelser kom det aldri til kamp i denne fasen. Dette skyldes at nøytralitetsvakten hadde stående ordre om ikke å gå til kamp mot en betydelig overmakt og det skulle ikke stort oppbud av fremmende styrker til før de små og gamle norske båtene var underlegne. Den meste kjente episoden hvor norske torpedobåter spilte den pålagte, passive rollen, er sannsynligvis «Altmarkaffæren» i Jøssingfjord.
Krigsutbrudd 1940
Under angrepet på Norge i 1940 var de tre nyeste torpedobåtene fra 1919-1921 Norges mest moderne. «Stegg» sank i kamp i april 1940. «Trygg» og «Snøgg» ble tatt av tyske styrker og ble satt i tysk tjeneste som «Vorpostenboote» med navnene «Zick» og «Zack». Også «Kjell» ble tatt av tyskerne og brukt som patruljebåt med navnet «Grenadier».
Det var lite marinen og torpedobåtene fikk utrettet i aprildagene i 1940. «Storm» avfyrte som eneste båt en torpedo om morgenen den 9. april 1940 i nærheten av Bergen. Torpedoen traff sannsynligvis sitt mål, men eksploderte ikke.
Torpedobåten «Sæl» kom i kamp med 3 tyske motortorpedobåter i Hardangerfjorden. Den gamle, norske dampbåten var helt underlegen i fart og kom ikke i skuddposisjon. Ild fra 37 mm kanonene påførte en av de tre tyske båtene skader, men «Sæl» ble relativt raskt satt ut av spill. Besetningen reddet seg i land, 7 av dem såret.
De tyske motortorpedobåtene «Sæl» kom i kamp med, var nyere fartøyer med en toppfart på bortimot 40 knop. De hadde langt bedre manøvreringsegenskaper og var utstyrt med automatkanoner.
Marinestyrker i England fikk overlevert de første, norske motortorpedobåtene i mai 1940.
Bødalen Idrettsforening
Bødalen Idrettsforening er en idrettsforening i Bødalen i Asker kommune. Foreningen er medlem av Asker idrettsråd og Viken idrettskrets.
Historie
Bødalen IF ble stiftet på palmesøndag 1. april 1917.
1918
På generalforsamlingen denne våren tok Emil Braathen over formannsvervet og en nytegnet kontrakt med Jørgen Ølstad om leie av en skogbevokst slette til fotballbane.
90-årsberetning
Bødalen IF har utgitt en 90-årsjubileumsberetning.
Hellesjøvann naturreservat
Hellesjøvannet er et næringsrikt vann som er omgitt av dyrket mark, beiter og skog. Det er omkring 2 meter på det dypeste. Vannet er spesielt viktig som hekkeområde for fugler som toppdykker, knoppsvane, stokkand, taffeland, sivhøne, sothøne, hettemåke, rørsanger og sivspurv. Svært frodige og kraftige sumpbelter rundt vannet gir gode levevilkår for arter som takrør, dunkjevle, elvesnelle og starrarter.
Bødalen Idrettsforening
Foreningens formenn gjennom 90 år
Bødalen IFs formenn opp gjennom tidene (Døde pr. mars 2009, +) (Æresmedlem Æ)
Hellesjøvann naturreservat
Hellesjøvannet ble i august 2008 utsatt for massedød av fisk, trolig grunnet akutt oksygenmangel som følge av algevekst.
INSANE
INSANE (INteractive Streaming ANimation Engine) er en spillmotor som ble utviklet hos LucasArts. Den ble brukt til å legge til videoklipp i spillene selskapet laget og den kunne komprimere videoene og spille de av på datidens maskinvare.
Motoren ble brukt i blant annet Star Wars: Rebel Assault II - The Hidden Empire, Full Throttle, Curse of Monkey Island og The Dig.
Eidsfjorden (Vesterålen)
Fjordens navn kan ha betydningen «fjorden med de mange eider». Disse er: eidet mot Sortlandsundet over Holmstaddalen, Vikeidet mot Vikosen i Sortlandssundet, Frøskelandseidet mot Steinlandsfjorden og Lifjorden, eidet mot Romsetfjorden, Skjellfjordeidet mellom fjordarmen Bjørndalsfjorden og Skjellfjorden, og eidet mellom fjordarmen Olderfjorden og Ånnfjorden.
Størstedelen av fjorden er i dag i Sortland kommune. Denne indre delen ble overført fra Hadsel til Sortland i 1963. Den ytre østre delen hører fremdeles til Hadsel kommune. Den ytre vestre delen av fjorden tilhører Bø kommune. Botnen av Bjørndalsfjorden, aller innerst i den vestre delen av Eidsfjorden, tilhører Øksnes kommune.
Innerst i Eidsfjorden ligger Frøskeland, som er knutepunkt for flere veier i området. Fylkesvei 820 passerer den indre delen av fjorden på vei fra Sortland til Bø. Fylkesvei 821 tar av på Frøskeland og går mot Øksnes. Det går også fylkesvei fra Frøskeland via Holmstad og Slåttnes til Sandnes (ved Hadselbrua). I vest når veinettet i Bø fram til Guvåg ytterst i Eidsfjorden.
Historie
Eidsfjorden var tidligere kjent som en fantastisk sildefjord. I siste halvdel av 1800-tallet var sildefisket så godt og aktiviteten i fjorden så stor at stedet Sildpollen hadde den nest travleste telegrafstasjonen i landet. Dette var bakgrunnen for at Den Indre Sjømannsmisjon ble stiftet.
Det finnes to kirker i Eidsfjorden. På Holmstad i Sortland ligger Indre Eidsfjord kirke. På Grønning i Hadsel, lenger ute i fjorden, ligger Grønning kirke (også kalt Ytre Eidsfjord kirke).
Et kjent landemerke på vestsiden av Eidsfjorden er fjellet Reka på 605 moh.
Størstedelen av Eidsfjordens vestside er i dag fraflyttet. Men flere gamle hus blir fremdeles vedlikeholdt og brukt som fritidshus. Dette er den eneste delen av Sortland kommune som ikke har veiforbindelse.
Skritteller
Skritteller eller pedometer er et lite, mekanisk eller elektronisk måleinstrument som teller antall skritt brukeren går. En skritteller kan måle aktivitetsnivået både under trening og i hverdagen og blir ofte brukt for å motivere til økt fysisk aktivitet eller mer mosjon.
Skrittellere kan i dag være innebygd som en funksjon i andre typer bærbar elektronikk som MP3-spillere og mobiltelefoner.
226 Weringia
226 Weringia er en hovedbelteasteroide. Den ble oppdaga den 19. juli 1882 av Johann Palisa fra Universitäts-Sternwarte Wien i Wien. Den er oppkalt etter Währing, bydelen i Wien hvor observatoriet ligger.
Tabaré Viudez
Tabaré Uruguay Washington Viudez Mora (født 8. september 1989 i Montevideo) er en uruguayansk fotballspiller. Han spiller for den italienske klubben AC Milan.
Imam Khomeini internasjonale lufthavn
Imam Khomeini internasjonale lufthavn (, forudgah-e bein-ol-melali-yé Imam Khomeini) ligger i Ahmadabad, 30 km sørvest for Teheran. Flyplassen ble bygget for å erstatte Mehrabad internasjonale lufthavn, som ligger vest for Teheran og innenfor bygrensene. Den var først tiltenkt navnet Ahmadabad, men ble i stedet oppkalt etter Ayatollah Ruhollah Khomeini, som ledet den iranske revolusjonen i 1979.
Historie
Hovedterminalen ble oppført av iranske M&J Foundation, mens den andre terminalen ble oppført av et konsortium av to tyrkiske (Tepe og Akfen) og et østerriksk (Vie) selskap kalt TAV.
Det var først planlagt at innvielsen skulle finne sted 11. februar 2004 ved markeringen av jubileet for den islamske revolusjonen, men problemer medførte at den ble utsatt til 8. mai 2004.
Kroning
Kroningsseremonien
Kroningsseremoniene er ofte bygd over eldgamle tradisjoner i de land hvor de holdes. Ritualene rundt det at monarken får kronen satt på hodet har variert. Det er vanlig at andre i kongefamilien også deltar i seremonien og får kroner satt på hodet. De kongelige mottar vanligvis også andre kronregalier, som scepter og rikseple under kroningen. Kongen har også ofte avlagt en ed i forbindelse med seremonien. Seremonien har ofte hatt et tydelig religiøst tilsnitt og den som setter kronen på monarkens hode har gjerne vært en fremtredende religiøs myndighetsperson, for eksempel en pave eller en biskop. Ofte har salving inngått i ritualet. Noen ganger har den som blir kronet satt kronen på seg selv, slik tilfellet var i Russland og Iran.
De fleste steder har allikevel ikke kroning blitt sett på som noe nødvendig. En monark overtar som oftest makten like etter at forgjengeren dør og trenger ikke ha gjennomgått kroningsseremonien for å kalle seg monark eller utføre sine plikter. Kroningsseremonien finner gjerne sted flere måneder senere.
Kongekroninger i Norge
Norges første kongekroning fant sted i 1163. Da ble Magnus Erlingsson kronet i Bergen av erkebiskop Eystein, etter lange stridigheter om tronen. Magnus var bare 5 år gammel, og det var gjennom sin mor, Kristin, datter av kong Sigurd Jorsalfare, Magnus fikk arverett til tronen. Kongemakten ble sikret med kirkens støtte. Samtidig fikk kirken styrket sin posisjon ved å fremstå som premissleverandør for kongedømmet. Den sikret seg viktige garantier gjennom kroningseden, der kong Magnus sverget troskap til paven. Også de fire neste kongekroningene foregikk i Bergen.
Håkon Magnusson ble kronet i Oslo i 1299. Da han døde uten mannlig arving i 1319, gled Norge gjennom giftemål inn i union med Sverige og Danmark. Fra 1397 var Norge, Sverige og Danmark i union under felles konge, Kalmarunionen. Kongene ble stort sett kronet etter tur i de tre landene fram til trippelunionen ble oppløst i 1523. Tre kroninger i middelalderen fant sted i Nidarosdomen: 1449 Karl Knutsson Bonde, 1450 Christian I, 1484 Hans.
Etter innføringen av eneveldet i 1660 ble det ingen flere kroninger i Norge så lenge unionen med Danmark bestod. Da ble en fellesseremoni utført i København. Eneveldet ga kongen absolutt all makt som «det ypperste og højeste hovede her på jorden». Derfor ble seremonien nå endret til et rent salvingsrituale der kongen satte kronen på sitt eget hode.
I grunnloven av 1814 ble kroning i Nidarosdomen innført ved lov. Etter at Norge gikk i union med Sverige samme år, var skikken slik at kongen først lot seg krone i Sverige og deretter i Norge. I 1818 fant den første kroningen i henhold til grunnloven sted, da Karl XIV Johan ble kronet i Nidarosdomen med regaliene som han selv hadde fått laget. Kronprins Oscar fikk også på seg en kappe og fikk satt på seg en krone som var utlånt fra Sverige. Carl Johans kone Desideria var i Frankrike på det tidspunktet. Senere ble hun kronet i Sverige i en egen seremoni, og det ble gjort forberedelser til at hun skulle krones i Norge, men det ble aldri gjennomført. Oscar I og Josefine av Leuchtenberg ble ikke kronet som konge og dronning i Norge. I 1860 ble Karl XV og Louise av Nederland kronet, hvilket altså var den første kroningen av en dronning i Norge på flere hundre år. I 1873 ble Oscar II og Sofie kronet.
Den første og siste kroningen av en norsk konge etter unionstiden, og den siste kroningen i Norden, fant sted i 1906 da Haakon VII og dronning Maud av Norge ble kronet. I denne seremonien var det statsminister Christian Michelsen som løftet kronen opp fra der den stod og som sammen med biskop Vilhelm Andreas Wexelsen satte den på kongens hode.
Oversikt over kongekroninger i Norge
Oversikt over faktiske kongekroninger forestått i Norge:
---
Kroninger stort sett avviklet
I dag er seremonien med kroning avviklet i mange monarkier. Kongefamilien i Storbritannia er den eneste i Europa som har beholdt skikken. Ved innsettelse av paver har det også vært en slags kroningsseremoni, men de siste pavene har ikke fulgt den i sin helhet. Flere monarkier utenfor Europa praktiserer fortsatt en form for kroning.
I Sverige fant den siste kroning sted da kong Oscar II ble kronet i 1873. Kong Haakon VII og dronning Maud var de siste i Norge som ble kronet. Seremonien var grunnlovsfestet, men paragrafen ble avskaffet i 1908. Isteden gjennomgikk kong Olav V og senere kong Harald V og dronning Sonja en signing i Nidarosdomen. Denne seremonien er imidlertid ikke lovfestet.
Brian Toney
Brian Toney (født 2. mars 1951 død 12. februar 2023) er en engelskfødt danser, siden 1970-tallet bosatt i Norge.
Han er utdannet ved Rambert School of Ballet i London, med videre studier i hjemlandet såvel som i Østerrike og Estland. I 1979 ble han tilsatt ved Nasjonalballetten som danser og instruktør, og fra 1998 som pedagog og repetitør. I 2008 ble han ansatt ved Norsk ballettinstitutt på Lillestrøm.
Av hans aller tidligste her til lands var en sterkt tegnet ''Ass. Brack i Kari Blakstads versjon av Hedda Gabler'' ved Den Norske Opera i 1978. Videre kan nevnes Toney som en av hundene i Glen Tetleys Stormen (1980), piggsvinet Ludvig (figur) i Flåklypaballetten (1983), bestefaren i Peter og ulven (1984), i Hamlet (1984), stemoren i Askepott (1985), moren Simone i La fille mal gardee (1987), Judas i Ivo Cramérs Jesu liv (1988).
Han har også koreografert litt frilans, som for Eldbjørgs Ballettskole i Moss, blant annet Tornerose (2007), Coppelia (1999 og 2010), Askepott (2003) og Nøtteknekkeren (2005).
Shibam
Shibam (arabisk: شبام) er en by i Jemen. Den er ofte kjent under navnet Shibam Hadhramaut. Byen har cirka 7 000 innbyggere, og ble grunnlagt så tidlig som i det 3. århundre. Det var hovedstaden i kongedømmet Hadhramaut.
15. mars 2009 ble fire sørkoreanske turister og en jemenittisk guide drept i et selvmordsangrep i byen.
227 Philosophia
227 Philosophia er en hovedbelteasteroide. Den ble oppdaga den 12. august 1882 av Paul-Pierre Henry fra Observatoire de Paris i Paris. Navnet betyr filosofi.
Rudersdal kommune
Rudersdal kommune er en dansk kommune på Sjælland, og inngår fra 1. januar 2007 i den nye Region Hovedstaden.
Vitamin A
Vitamin A kalles ofte «øyets vitamin» og er et fettløselig vitamin. Vitamin A fungerer i kroppen som en viktig antioksidant og er spesielt viktig for kroppens forsvar mot virus (forkjølelse og influensa). Ettersom vitamin A er fettløselig må man være forsiktig med å innta for mye av vitaminet. Dette i kontrast til vannløselige vitaminer slik som vitamin C. Vitamin A lagres i kroppens fettvev og et friskt menneske kan ha lagre som varer i mange år. Av denne grunn kan man i korte perioder klare seg med et lavt inntak av vitamin A. Vitamin A ble først framstilt syntetisk i 1947.
Egenskaper
Vitamin A er nødvendig for:
Rudersdal kommune
Den nordsjællandske byen Birkerød er det klart største tettstedet i kommunen.
Vitamin A
Tegn på mangel
Dårlig nattesyn kan være et tegn på vitamin A-mangel. Hyppige virusinfeksjoner slik som forkjølelse, influensa og herpes er et annet tegn på lave nivåer av vitamin A. Ved langvarig mangel blir slimhinnene i hals, svelg og nesebor tørre, og en blir mer utsatt for infeksjoner. Øyets slimhinner blir også lett skadet, og vitamin A-mangel er i dag en vanlig årsak til blindhet i U-land.
Tegn på for mye A-vitamin
Slapphet, hodepine, oppkast og hudavskalling er de første symptomene på overskudd. Større inntak kan bl.a. føre til leverskader, tørr hud, hårtap, beinskjørhet, skader i sentralnervesystemet. Og i verste fall kan det føre til døden. Den sveitsiske polfareren Xavier Mertz skal være den første som har omkommet av for høyt inntak av vitamin-A.
Retinol
Retinol er et annet navn på vitamin A, og det finnes bare i fettholdige matvarer fra dyreriket. Retinol får vi fra tran, lever, helmelk, fløte, ost, fet fisk og smør.
Karoten
De fleste typer grønnsaker, frukt og bær inneholder karoten, som ved behov blir omdannet til retinol i kroppen. Spesielt mye karoten er det i sorter med rødgul og mørkegrønn farge (gulrot, spinat, brokkoli, salat og paprika). Røykere bør være forsiktig med inntak av betakaroten i større mengder (kosttilskudd), da det kan være en viss sammenheng mellom røyking og betakaroten som kan virke stimulerende på utvikling av lungekreft. Men dette kom fram i en undersøkelse for å se om betakaroten kunne ha en hemmende effekt på kreftutvikling, og undersøkelsen ble avbrutt da det var grunn til å frykte den motsatte effekten.
Anbefalt dose
Anbefalt dosering av vitamin A er 0,8 til 1 mg daglig. En barneskje tran daglig, gir ca. 0,25 mg. Tradisjonelt norsk kosthold gir rikelig med vitamin A.
Anbefalt døgndose tran: 5 ml tran. Inneholder 0,25 mg vitamin A.
Ortnevik
Ortnevik er ei bygd i Høyanger kommune i Sogn og Fjordane. Den ligger på sørsiden av Sognefjorden, like ved grensa til Vik kommune.
Vinterstid har bygda omtrent 45 innbyggere, men om sommeren mangedobles innbyggertallet, da mange kommer tilbake til hytter og fritidsboliger. I bygda er det kirke, nærbutikk, bibliotek og grendehus.
Bygda er det østlige endepunktet for Fv92. Det er fergeforbindelser østover til Vik og til Høyanger og Måren på nordsida av fjorden, som kommunen planlegger hydrogen-ferge til.
Rudersdal kommune
Lokaldemokrati
Kommunen ble dannet 1. januar 2007 etter betydelige indre uenighet og borgermotstand mot sammenslåingen. Borgmester Ove C. Alminde i Birkerød var våren 2005 i alvorlig tvil om de økonomiske fordelene ved sammenslåingen, og Birkerød byråd utskrev derfor folkeavstemning om sammenslåingen. Avstemningen 12. april 2005 ga et flertall på bare 50,65 % for sammenslåing.
Marko Baacke
Marko Baacke (født 10. februar 1980 i Friedrichroda) er en tidligere tysk kombinertløper.
Rudersdal kommune
Lokaldemokrati
Mange borgere i Søllerød var heller ikke særlig begeistret for kommunesammenslutningen, men det ble ikke holdt folkeavstemning i Søllerød kommune.
Kommunevalget i november 2007 medførte at Venstre fikk absolutt flertal i det nye kommuenstyret og Søllerøds borgmester Erik Fabrin ble valgt som ny borgmester for den nye kommunen.
Marko Baacke
I løpet av karrieren oppnådde Baacke flere sterke resultater. Høydepunktet var utvilsomt gullmedaljen i sprinten fra VM 2001 i Lahtis, der han tok gull foran finske Samppa Lajunen og landsmannen Ronny Ackermann. Etter et stygt fall under trening 20. november 2001, måtte han fjerne den ene nyren og milten, og greide ikke å komme tilbake på sitt tidligere nivå. Han la opp som aktiv idrettsutøver i september 2004. I dag arbeider han som trener.
Rudersdal kommune
Lokaldemokrati
Kommunestyret har 27 medlemmer, herav 14 fra den tidligere Birkerød kommune. Utvalgene i den nye kommunen er derimot alle besatt av medlemmer fra den tidligere Søllerød kommune. Også kommunldirektøren og de fleste ledende embetsmenn er fra Søllerød. Dette har ført til atskillig strid og kritikk fra Birkerød-borgere og kommunalt ansatte i Birkerød.
Mandatfordelingen i kommunestyret er:
Liseberg
Liseberg er en fornøyelsespark i Göteborg, Sverige. Parken åpnet i 1923 som en jubileumsutstilling under Göteborgs 300-årsjubileum og er per 2021 Nordens største fornøyelsespark med over tre millioner besøkende hvert år. Administrerende direktør er Andreas Andersen.
Liseberg holder åpent fra slutten av april, og til slutten av september. Parken har også Halloween-sesong (vanligvis fra starten av oktober til starten av november) og julesesong (vanligvis fra starten av november til slutten av desember). Parken holder stengt for vedlikehold fra januar til slutten av april.
Til Liseberg 100-årsjubileum, og markeringen av Göteborgs 400-årsjubileum i 2023 skal Liseberg åpne et nytt hotell og etter planen åpne et badeland i 2024. Hotellet skal få navnet «Liseberg Grand Curiosa Hotel» og badelandet skal hete «Liseberg Oceana». Liseberg bygger også en ny hovedinngang på samme side. Hotellet og badelandet bygges nå på den tidligere parkeringsplassen utenfor inngangsporten i parkens sørlige ende.
Historie
Navnet Liseberg kommer fra kjøpmann Johan Anders Lamberg som eide eiendommen der fornøyelsesparken nå ligger. Hans kone het Elisabeth Söderberg, men han kalte henne Lisa. Rundt 1753 kalte han landet Lisas berg (norsk: Lisas Fjell), som til slutt ble Liseberg. Ryggen langs vestsiden av området heter Geteberget, 38 meter på sitt høyeste. Derfor kalles engen mellom fjellet og Södra vägen Getebergsäng. Området med tilhørende bygninger ble kjøpt i 1908 av Gøteborg for 225 000 SEK.
1920-tallet: Jubileumsutstillingen og Liseberg ble innviet
I 1923 feiret Gøteborg 300-årsjubileet med jubileumsutstillingen. Det ble bygd en fornøyelses- og kongresspark for utstillingen - Liseberg. Parken åpnet portene for første gang 8. mai 1923, og blant attraksjonene var den 996 meter lange Gamla bergbanan. Et sesongkort kostet da 20 SEK, noe som tilsvarer mer enn omkring 500 SEK i dagens pengeverdi. Parken var opprinnelig ment som en midlertidig attraksjon for jubileumsutstillingen. Men da utstillingen og dermed også Liseberg ble en suksess med over 800 000 besøkende på bare en måned, ble det besluttet å drive parken videre. Lisebergs opprinnelige areal var 150 568 kvadratmeter og kostet å bygge cirka 2,5 millioner SEK.
1930-tallet: Lisebergsbadet
I 1931 holdt Jussi Björling sin første konsert på Liseberg. Samme år åpnet Spegelhallen. En ny Lustiga Huset ble opprettet, Lilla Varietén, Humoristernas Salong og motorbåtsporet. I 1933 kom Mistinguett med 50 personer, 6 tonn bagasje og over 700 drakter. I 1934 brant Karusellresturangen ned, og fire år senere, i 1938, brant også det gamle Liseberg-tårnet (bygget i 1927). Klokka 7 på kvelden 13. august 1936 ble Lisebergsbadet, opprettet av ingeniøren K.I Schönander, innviet. Innvielsen startet med spill av Liseberg Orkester og taler av generalkonsul Erland Erlandsson samt svømming og hoppforestillinger, løpsvømming, strømhopp og figursvømming. Til slutt fremførte "Ballet Lily v. Wieden" dansen Älvalek. Mellom dansetallene viste et titalls utstillingsdukker fra Ferd. Lundquist & Co forskjellige badedrakter. Den funksjonsinspirerte konstruksjonen ble ansett som den mest moderne i Europa. Bassenget var 15 meter bredt, 32 meter langt og 5 meter dypt på den østlige kortsiden. Undervannsbelysning og kunstige bølger var andre funksjoner. Anlegget har plass til 800 personer, og inngang med hytte kostet 50 øre. Den første som innviet bassenget var den svenske olympiske mester i hopp fra 1920, Arvid Wallman. Bassenget ble tømt for godt i 1956, og anlegget ble revet i 1962 før det da kommende 40-årsjubileet i 1963. Allerede i 1936 oversteg antall besøkende til Liseberg en million, da det ble registrert 1 059 717 besøkende. Den rosa inngangsbygningen mot Örgrytevägen ble ombygd i 1938 til samme utseende som den har i dag. Bygningen hadde da to tårn på taket, sammenlignet med tidligere bare å ha ett. Bygningen ble renovert fra bunnen av i 1980.
1950-tallet: Sveriges første TV-sendinger
I mai 1950 ble de første TV-sendingene i Sverige gjort fra konserthuset på Liseberg. Det var det engelske selskapet Pye Ltd i Cambridge som sammen med Chalmers University of Technology testet sendinger mellom konserthuset og Chalmers. For en krone fikk du adgang til prøvene. Blant annet var den unge bokseren Ingemar Johansson ansvarlig for en av funksjonene, som ble referert av Lennart Hyland. Mer enn 200 sendinger ble gjort i løpet av måneden, og publikum kunne følge sendingene fra 30 skjermer satt opp på Rotundan. I perioden 5. mai - 6. juni 1950 ble det gitt 177 forestillinger i konserthuset og Rotundan. Konserthuset ble forberedt for studio og kringkastingsrom, og Rotundan ble brukt til mottakelse, demonstrasjon og visning. Regissør Per-Martin Hamberg fra Radiotjänsen, fungerte som produksjons- og programleder. Andre deltakere inkluderer: Lasse Dahlqvist, Åke Falck, Anders Börje, Bertil Boo, Brita Borg, Sigge Fürst, Douglas Håge, Povel Ramel, Gösta Knutsson, Ulf Peder Olrog, Kai Gullmar, Ulla Sallert og Jan Lindblad.
I 1951 ble verdens største modelljernbane presentert i parken. En populær sommerserie i 1954 var Youth Jazz Evenings. Sten-Åke Cederhök debuterte på Veckans Revy i 1958, og fra Cabarethallen ble det populære TV-programmet Kvitt eller Dubbelt sendt samme år. Omsetningen i 1954 var SEK 6,508,000, og antall besøkende var 1,733,192. Kabaretsalen, med plass til 1,100 personer, ga i år 266 forestillinger som ble besøkt av 275,531 mennesker. Rotunden mottok 119,577 dansere, og innvielsesbanketten for det nydannede universitetet i Göteborg ble holdt her i 1954.
I 1959 åpnet prinsesse Birgitta en blomsterutstilling. Under innvielsesseremonien ble 15,000 roser strødd over parken med helikopter.
1960-tallet: Lisebergsheftet ble introdusert
Under en frimerkeutstilling i 1961 ble 100,000 frimerker sluppet fra et helikopter over Liseberg. I forbindelse med dette ble stempelet «Gothia 61 Liseberg Göteborg 14. – 23. juli 1961» utstedt. I 1966 ble berg-og dalbanen Super 8 (revet i 1979) bygget, og året etter ble Lisebergheftet introdusert og det nye pariserhjulet ble innviet. I 1969 ble den største investeringen hittil gjort da det sørlige området ble gjenoppbygd for seks millioner kroner. I 1961 var inntekten 6,400,000 SEK, mot 550,000 SEK i 1939. Inngangspris var 1 SEK for voksne og 0,50 SEK for barn. Når det gjelder utviklingen av pengeverdien, var dette billigere enn før krigen. Akkurat i tide til 40-årsjubileet i 1963, kunne Liseberg opplyse at det hadde verdens laveste inngangsavgift blant de større fornøyelsesparkene: 1 kr for voksne og 50 øre for barn.
1970-tallet: Feirer 50 år, Flume ride og hedersplassen
Fra 19 til 27. august 1973 feiret Liseberg 50 år. Artister og andre som deltok på forskjellige scener inkluderer: Frank Zappa, Egon Kjerrman, Sven-Olof Sandberg, Rolf Björling, Siv Ericks, Gösta Bernhard, The Sweet, Family Four, Lennart Hyland, Lill-Babs, Stig Järrel, Bernt Dahlbäck, Lasse Dahlqvist, Ingemar Johansson, Floyd Patterson, Rockfolket, Sonja Stjernquist, Per Grundén, Zarah Leander, Arne Hülphers, Ian Campbell Folk Group, Malta, Sven-Bertil Taube, Thore Skogman och Nicolai Gedda.
Tømmerrenna Flume ride ble innviet i 1973 og har siden blitt en av Lisebergs mest populære attraksjoner. I den første sesongen benyttet 732,000 mennesker attraksjonen. I løpet av tiåret ble Wärdshuset hardt skadet av brann, og konserthallen brant til grunnen. I 1975 laget Liseberg en generell plan fram til år 2000.
Antall besøkende til Liseberg var 1,8 millioner i 1979.
1980-tallet: Lisebergskaninen blir et symbol
De neste årene ble parken stadig fornyet. Land ble kjøpt og mange nye attraksjoner ble tatt i bruk, inkludert Rainbow, Lisebergsloopen og Lisebergbanan. I forbindelse med 60-årsjubileet i 1983 ble den grønnrosa kaninen, Liseberg-kaninen, et symbol på Liseberg. I 1987 ble den gamle Bergbanan fra 1923 revet, men ble erstattet samme år av Lisebergbanan, som var spesielt designet av Anton Schwarzkopf for fjellet inne i Liseberg. Hovedinngangsbygningen i nord ble gjenoppbygd fra bunnen av på grunn av bosetninger. De to inngangstårnene fikk samtidig nye tårnpynt i en høyde av 26 meter. Restaureringen ble fullført akkurat i tide for premieren 19. april 1980.
1990-årene: Økonomisk bedring og store utbyggelser
Lisebergs dyreste investering hittil ble gjort foran 1990-sesongen, da Spaceport Liseberg åpnet med attraksjonene Simulatour og Lisebergstornet. Anlegget kostet 110 millioner SEK.
I 1991 ble Lisebergs Gäst AB dannet, som er ansvarlig for Lisebergs campingplasser ved Askimsviken, Delsjön og Kärralund og gjestehavnen Lisebergs gjestehavn ved Lilla bommen. 1990-tallet betydde et økonomisk løft for Liseberg, og parken ble utvidet med 35 000 kvadratmeter. En detaljert plan for utvidelsen ble vedtatt 7. desember 1995. I 1997 ble fem nye attraksjoner innviet, inkludert Hangover og Kållerado. Samme år opptrådte dragshow-gruppen After Dark med jubileumsnummeret sitt på Rondo, som hadde blitt omgjort til en showrestaurant. De kom tilbake dit i 2005 og 2006. 1998 Julekalender När karusellerna sover, skrevet av Hasse Alfredson, ble spilt inn på Liseberg. Samme år, 8. mai, feiret Liseberg sitt 75-årsjubileum med alle 75-åringene i Göteborg som mottok et gratis årskort.
2000-årene: Balder og Lotta på Liseberg
Simulatour ble ombygd i 2001 til 3D-kinoen Maxxima.
Midt på fjellet ble den store svingattraksjonen Uppswinget innviet i 2007, som ble besøkt av en halv million mennesker det første året. 2007 var også et oppsving for fornøyelsesparken da antall besøkende økte med fem prosent og salget med åtte prosent. I tillegg passerte den 150 millioner besøkende gjennom tidene inngangen. Evert Taubes verdensmuseum, som ligger ved siden av speildammen, åpnet i 2008. I museet fikk besøkende en innføring i Evert Taubes karriere. Huset inneholder også en ny musikkscene og en restaurant.
28. juni 2008 åpnet Göteborgs Lustgårdar på et ubebygd grøntområde på drøyt 20,000 kvadratmeter mellom Lisebergstornet og Korsvägen.
2020-tallet: Sesongstengt og 100 årsjubileum
Hele 2020 måtte Liseberg holde stengt grunnet koronaviruspandemien. Lotta på Liseberg ble sendt dette året, og et takeaway-julebord ble lansert.
Lisebergs nye konsept «Virtuell kø» ble tatt i bruk i 2020-sesongen. Konseptet går ut på at besøkende kan bruke Lisebergsappen til å forhåndsbestille køplass, for å slippe å stå i kø inne i parken. Den som har en slik forhåndsbestilling får da et pushvarsel når det er hennes eller hans tur til å kjøre. «Virtuell kø» tilbys for 15 av parkens attraksjoner.
I desember 2021 sendte ledelsen ut en pressemelding om at de i løpet av sesongen 2022 og 2023 skulle innvie et nytt tematisert område med 2 nye attraksjoner og en berg- og dalbane i den øvre delen sør i parken. Området har navn Luna Park, og inneholder de allerede eksisterende attraksjonene Aerospin, Blomsterkarusellen og Barnets paradis.
I 2023 fyller Liseberg 100 år, dette feires med berg- og dalbanen Luna, som er en familie berg- og dalbane, laget av Vekoma av typen Boomerang. Liseberg åpner også hotellet Liseberg Grand Curiosa Hotell, samt en ny hovedinngang på samme side.
Attraksjoner
Liseberg bygger ofte nye attraksjoner, og av og til bygges også hele området ut. Per Januar 2023 har parken 40 ulike attraksjoner.
Den attraksjonen som per januar 2021 har stått lengst på Liseberg er «Kristallsalongen», som åpnet i 1961. Radiobilene er imidlertid den typen attraksjoner som Liseberg har tilbudt lengst; allerede i 1927 fikk parken de første radiobilene. Det radiobilanlegget som var i bruk i 2023 ble sist oppgradert i 2010 og fikk nytt utseende i 2022.
Den 21 desember 2021 sendte Lisebergparken ut en pressemelding om at de i løpet av sesongen 2022 og 2023 skulle innvie et nytt tematisert område med 2 nye attraksjoner og en berg- og dalbane i den øvre delen sør i parken. Området har navn Luna Park, og inneholder attraksjonene Aerospin, Blomsterkarusellen, Barnets paradis, Turbo og Tempus. Til 2023 kommer berg- og dalbanen Luna, som er beregnet på familier og er av typen «boomerang». Luna Park skal innvies som en del av feiringen av parkens 100-årsjubileum i 2023.
Tidligere attraksjoner
(Fra 2000)
Seljestad (Harstad)
Seljestad er en bydel i Harstad, lokalisert sør for sentrum og nord for Harstadbotn. Seljestadvegen går tvers gjennom bydelen, øst for Seljestad barneskole og Seljestad ungdomsskole, og var tidligere en del av hovedfartsåren inn til sentrum fra sør.
Hanna Kristine Kvanmo (1926–2005), SV-politiker og stortingsrepresentant, kom fra bydelen.
Beha
BEHA Fabrikker AS og BEHA Elektro AS er en norsk produsent av elektriske varmeovner og tidligere produsent av komfyrer, stekeovner, koketopper, bordkomfyrer, kjøleskap, kjøkkenventilatorer og vaskemaskiner. Bedriften ble stiftet 17. august 1917 av ingeniør Carl Eugene Berg–Hanssen og har hovedkontor og produksjon på Heistad utenfor Porsgrunn. Den het fra starten Berg Hanssen Elektriske Fabrikker, men fra 1923 slo man sammen «BE» og «HA» i navnet Berg-Hanssen og bedriften fikk navnet BEHA.
Grunnet fordeling av arv ble bediften i 1967 delt, ved at storkjøkkendivisjonen ble utskilt som eget selskap og fikk navnet Beha-Hedo AS.
Bedriften bygget i 1973 en ny fabrikk på Heistad utenfor Porsgrunn for produksjon av varmeovner mye pga. store kontrakter med AEG-konsernet og senere også kontrakter for blant annet produksjon av komfyrer for Elto/Asko. Etter en omfattende utbygging ble hele bedriften flyttet til Heistad i 1988 og bedriftens gamle produksjonsanlegg i Porsgrunn sentrum utgjør i dag BEHA-kvartalet.
Frem til 2007 produserte BEHA sine «Ambassadør»-komfyrer i Norge. Produksjonen av stekeovner fortsatte frem til 2015. BEHA var den siste norske komfyrprodusenten av en gang 37 produsenter. BEHA var også den siste nordiske hvitevareprodusenten som fortsatt hadde sin produksjon i Norden.
Beha Fabrikker AS og Beha Elektro AS ble 28. mars 2019 solgt til det norske investeringsselskapet Jotunfjell Partners AS. Bedriften hadde fra den ble grunnlagt i 1917 og frem til den ble solgt i 2019 vært i Schanke-familiens eie.
Maximus bekjenneren
Maximus bekjenneren, også kjent som Maximus teologen og Maximus av Konstantinopel, (sannsynligvis født i 580, død 13. august 662) var en kristen munk, teolog og forfatter. I sine yngre dager var han en offentlig tjenestemann som gjorde tjeneste for den bysantinske keiseren Herakleios, men han ga opp livet i politikken og gikk i kloster.
Maximus flyttet til Karthago, studerte flere nyplatonske forfattere, og ble selv en anerkjent forfatter. En av vennene hans gav uttrykk for den kristologiske læren som kalles for monoteletismen, og Maximus ble på den måten dratt inn i kontroversen rundt dette temaet. Maximus støttet den kalkedonske posisjonen, at Jesus hadde både en guddommelig og en menneskelig vilje. For den store innsatsen han la ned i denne kampen blir han æret både i østlig og vestlig kirkelig tradisjon. Posisjonen Maximus tok, gjorde at han ble sendt i eksil. Men dette var bare en kort tid før han døde. Teologien hans ble derimot tatt opp av det tredje konsilet i Konstantinopel, og han ble regnet som helgen kort tid etter sin død. Han blir i dag feiret enten 13. august eller 21. januar alt etter hvilken kalender man bruker.
Det tidlige livet
Lite er kjent om Maximus' liv før han ble involvert i de teologiske og politiske konfliktene rundt den monoteletistiske kontroversen. Maximus var mest sannsynlig født i Konstantinopel, selv om en biografi skrevet av motstanderne hans, plasserer ham i Palestina. Maximus ble født inn i bysantinsk overklasse, noe som er gjenspeilt i hans posisjon som personlig sekretær for Herakleios. Av ukjente grunner forlot Maximus det offentlige liv i 630 og tok klosterløfter i et kloster i Krysopolis, en by på motsatt side av Bosporos i forhold til Konstantinopel. Byen er også kjent som Skutari, den moderne tyrkiske byen Üsküdar. I løpet av årene i Krysopolis ble Maximus abbed i klosteret.
Da det persiske imperiet erobret Anatolia, ble Maximus tvunget til å flykte til et kloster nær Karthago. Her ble han påvirket av St. Sofronius, og begynte å studere de kristologiske skriftene til Gregor av Nazianz og Pseudo-Dionysius Areopagitten. Det var også under oppholdet i Karthago at Maximus startet karrieren som teologisk og åndelig forfatter. Maximus ble også vel ansett av eksarken og befolkningen som en hellig mann, og ble dermed en innflytelsesrik uoffisiell politisk rådgiver og åndelig overhode i det nordlige Afrika.
Den monoteletistiske kontroversen
Mens Maximus var i Karthago, brøt det ut en kontrovers angående hvordan man skulle forstå samhandlingen mellom den menneskelige og guddommelige naturen i Jesu person. Denne kristologiske debatten var den siste utviklingen i uenighetene som fulgte etter det første konsilet i Nikea i 325, og ble intensivert etter konsilet i Kalkedon i 451. Den monoteletistiske posisjonen var utviklet som et kompromiss for å komme i møte de som hadde fått sin kristologi erklært som vranglære i Kalkedon. Monoteletittene holdt fast på den kalkedonske definisjoen av den hypostatiske union: at to naturer, en guddommelig og en menneskelig, var forenet i personen Jesus Kristus. De hevdet at Kristus bare hadde en guddommelig vilje, og ingen menneskelig vilje. (Monoteletitt er utgått fra gresk for «en vilje».)
Den monoteletistiske posisjonen ble fremmet av Patriark Sergius I av Konstantinopel og av Maximus' venn og etterfølger som abbed i Krysopolis, Patriark Pyrrhus I av Konstantinopel. Etter Sergius' død i 638, ble Pyrrhus patriark for en kort periode, før han ble fjernet av politiske årsaker. Under Pyrrhus' eksil fra Konstantinopel holdt han og Maximus en offentlig debatt om monoteletisme. I denne debatten, som ble holdt foran flere nordafrikanske biskoper, forfektet Maximus at Jesus hadde både en menneskelig og en guddommelig vilje. Resultatet av debatten ble at Pyrrhus innrømmet at monoteletismen var feil, og han dro sammen med Maximus til Roma i 645. Men da keiser Herakleios døde, og ble etterfulgt av keiser Konstans II, returnerte Pyrrhus til Konstantinopel og trakk tilbake aksepten av den dyoteletiske posisjonen (To viljer).
Maximus kan ha blitt igjen i Roma, for han var tilstede da den nyvalgte pave Martin I holdt en samling av biskoper i Laterankirken i Roma i 649. De 105 biskopene fordømte monoteletismen i den offisielle uttalelsen fra synoden, en uttalelse enkelte mener ble skrevet av Maximus. I Roma ble pave Martin og Maximus arrestert i 653 etter ordre fra Konstans II som støttet den monoteletiske doktrinen. Pave Martin ble dømt for forræderi, og døde i eksil. Dette gjorde Martin til den siste biskopen av Roma som blir æret som martyr.
Rettssak og eksil
Det at Maximus nektet å godta den monoteletiske vranglæren gjorde at han ble ført til hovedstaden, Konstantinopel, for å bli anklaget for heresi i 658. I Konstantinopel hadde monoteletismen fått støtte både av keiseren og av patriarken. Maximus stod fast på sin dyotelitiske posisjon, og ble derfor sendt fire år i eksil.
I 662 ble Maximus' sak ført for retten enda en gang, og igjen ble han dømt for heresi. Etter rettssaken ble Maximus torturert, og fikk skåret ut tungen slik at han ikke lenger kunne uttrykke sine tanker verbalt, og den høyre hånden kuttet av, slik at han ikke lenger kunne skrive dem ned. Maximus ble så sendt i eksil til Lazica eller Kolchis-regionen i Georgia (Kanskje til byen Skhimar), hvor han døde av naturlige årsaker 13. august 662. Det som skjedde rundt Maximus' rettssak ble nedtegnet av Anastasius Bibliothecarius.
Teologi
Som en student av Pseudo-Dionysius, var Maximus en av mange teologer som tok vare på og tolket den tidligere nyplatonske filosofien, som også inkluderte tankene til filosofer som Plotinus og Proclus. På forespørsel fra Karl den skallede, ble Maximus' arbeid om Dionysius Areopagitten overtatt av John Scotus Erigena.
Man kan se den platonske påvirkningen i Maximus' tanker klarest i den teologiske antropologien hans. Her har han adoptert den nyplatonske «utgang og gjenkomst»-tanken når han hevder at mennesket ble skapt i Guds bilde, og at hensikten med frelsen er at vi igjen skal bli gjenforenet med Gud. Dette fokuset på guddommeliggjøring, eller theosis, har sikret Maximus en høy status i østlig teologi, da disse tankene alltid har vært viktige for den østlige kristendommen.
Mennesket som guddommeliggjort har også et annet aspekt som er viktig for Maximus. Han ser på alle skapte ting som «preeksistente» i Gud, ved det at de kommer fra Gud og fra Guds ideer. Men bare mennesket er skapt i Guds bilde og med muligheten til et nært samfunn med Gud. Mennesket er skapt for å være det sammenknyttende ledd mellom Skaperen og det skapte, eller et mikrokosmos som det er vanlig å uttrykke det i ortodoks teologi. Syndefallet får dermed konsekvenser, ikke bare for mennesket, men for hele skaperverket. en følge av dette er at Jesu frelsesgjerning ikke bare er en frelse for mennesket, men for alt det skapte, noe man finner igjen i apokatastasistanken.
For å oppnå det rette gudsforholdet, mente Maximus at man måtte leve svært asketisk. Han var selv munk, og mente for eksempel at det første skrittet for å oppnå theosis var å leve i sølibat og dermed overvinne skillet mellom kjønnene. Han sier og at det første en som vil søke vekk fra skillet mellom mennesker og Gud vil gjøre er å frigjøre seg fra lystene, deretter fra lystige tanker, så fra naturen, så fra tanker om naturen før man når en transendent virkelighet der man bare kjenner til Guds ord. Veien til theosis beskriver Maximus primært som en vei for dem som lever monastiske liv, uten at man dermed kan si at han vil begrense dette utelukkende til dem som lever slike liv. Veien til å oppnå guddommeliggjørelse, og dermed blir forenet med Kristus går gjennom kirken, som Maximus ser på som Jesu kropp på jorden. I kirken blir man døpt og mottar nattverden. Begge disse sakramentene er elementære i Maximus sin forståelse av hvordan man oppnår theosis. Et liturgisk liv, der man deltar i sakramentene, eller mysteriene som de kalles i ortodoks språkbruk, er det grunnleggende for å komme til dette målet.
Voss Resort
Voss Resort (tidligere Voss Fjellheisar) er et skianlegg i Voss kommune. Det har 11 heiser og skitrekk, 24 alpine nedfarter og totalt 40 km med preparerte alpine løyper - samt 18-20 kilometer med preparerte langrennsløyper (hvorav 11km lysløyper til kveldkjøring ). Det omtales som Vestlandets største skianlegg.
Anlegget har alpine nedfarter av varierende vanskelighetsgrad. Anlegget har internasjonalt godkjent storslalåmløype, skicross løype og Super G løype.
Maximus bekjenneren
Teologi
Maximus trodde, som Origenes og Gregor av Nyssa på apokatastasis, troen på at alle blir frelst til slutt. Han delte denne troen på universell frelse kun med sine åndelig mest modne studenter.
Maximus i ettertid
Sammen med pave Martin I ble Maximus renvasket for anklagene om heresi av det tredje konsilet i Konstantinopel (Det sjette økumeniske konsil 680-681), som erklærte at Kristus hadde både en guddommelig og en menneskelig vilje). Med denne uttalelsen ble monoteletismen heresi, og Maximus ble posthumt erklært uskyldig i alle anklager mot seg.
Maximus er blant de kristne som ble æret som helgen kort tid etter sin død. Aksepten for hans teologiske posisjon gjorde han svært populær blant generasjonen som levde rett etter hans død, en popularitet som og skyldes fortellinger om mirakler ved graven hans. I Den katolske kirken startet Maximuskulten før etableringen av Kongregasjonen for helligkåringer.
Bortsett fra arbeidet til en annen kristen universialist, Johannes Scotus Eriugena fra Irland, ble Maximus for det meste glemt av vestlige teologer fram til relativt nylig. Situasjonen er annerledes i den østlige kristendommen der Maximus alltid har vært viktig. De østlige teologene Simeon den nye teologen og Gregor Palamas blir sett på som arvinger av Maximus. I tillegg er flere tekster av Maximus inkludert i den greske Philokalia – en samling av mange av de viktigste greske forfatterne.
I et økumenisk perspektiv, er det et interessant poeng at Maximus blir nevnt av reformatoren Philip Melanchthon som et eksempel på teologer som han mente hadde forkynt evangeliet rett.
Maximus' posisjon i dag
Maximus bekjenneren har i dag fått en større posisjon i den skandinaviske kristendommen enn han har hatt tidligere. I 2000 skrev Torstein Theodor Tollefsen en doktoravhandling på Universitetet i Oslo om Maximus, og det samme året gav den svenske pinsepastoren Peter Halldorf ut boken 21 kirkefedre, der Maximus har fått et eget kapittel. Det økumeniske magasinet Strek som ble startet i 2007, har ved flere anledninger referert til utsagn av Maximus, og også i Den Evangelisk Lutherske Frikirke finner man referanser til ham. Pave Benedikt XVI refererte til Maximus i sitt budskap for fastetiden i 2007.
Maximus' skrifter
Se listen nedenfor for en oversikt over moderne utgaver av tekstene. Maximus skrifter er ikke oversatt til norsk, og derfor er ingen norske navn innarbeidet. Titlene i denne oversikten er en oversettelse av de vanlige navnene som er på engelsk, gresk og latin.
Entamoeba histolytica
Entamoeba histolytica er en sykdomsfremkallende infeksjon som kan føre til amøbisk dysenteri blant mennesker. Den er en anaerob parasittisk protozo som er en del av slekten Entamoeba. Den kan infisere mennesker og andre primater og parasitten anslås å ha infisert om lag 50 millioner mennesker verden over siden den først ble oppdaget. Mange eldre lærebøker oppgir at 10% av verdens befolkning er smittet men disse tallene er usikre og minst 90% av disse infeksjonene skyldtes en annen art. Dyr som hunder og katter kan bli infisert forbigående, men overfører sjelden parasitten videre til mennesker.
Den aktive parasitten eksisterer bare i den som er smittet og frisk løs avføring. Den kan overleve både i vann, jord og på matvarer, spesielt under våte forhold på sistnevnte. Den blir lett drept av varme og ved minusgrader. Hvis en person svelger protozoen vil den forårsake infeksjoner i fordøyelseskanalen.
Symptomer kan inkludere dysenteri, blodig diaré, vekttap, tretthet og magesmerter. Den kan være dødelig hvis den forblir ubehandlet over lengre tid. Parasitten kan diagnostiseres ved avføringsprøver.
Polarurtemåler
Polarurtemåler (Scopula frigidaria) er en sommerfugl i gruppen av de egentlige målere (Geometridae). Den er bare funnet i Øst-Finnmark i Norge.
Utseende
En liten til middelsstor (vingespenn 18 – 26 mm), slank, vanligvis grå-gul måler. Den kan også være blekere, nesten hvit. Vingene har spredte, mørkere skjell og fire, mer eller mindre tydelige, brunlige tverrbånd. Larven er lang og tynn, naken, rødaktig grå ved to brune lengdestriper langs ryggen.
Levevis
Arten kan finnes i skog, kratt og buskmark. Larvens næringsplante ute i naturen er ikke med sikkerhet kjent men blåbær (Vaccinium myrtillus) er en sannsynlig kandidat. De voksne målerne flyr i juni – august.
Frederiksværk
Frederiksværk er en by i Nordsjælland med 12 190 innbyggere (2009), beliggende mellom Arresø og Roskilde Fjord. Byen ligger i Halsnæs kommune i den nordvestlige del av Region Hovedstaden i Danmark.